recursal/SuperWikiNEXT-32B huggingface dataset:
**আদ্রিয়া গিনের পেদ্রোসা** (স্পেনীয়: Adrià Pedrosa; জন্ম: ২ জুন ১৯৯৮; **আদ্রিয়া পেদ্রোসা** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের দ্বিতীয় স্তর সেহুন্দা দিভিসিওনের ক্লাব কাস্তেয়দেফেলস এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেলে থাকেন।

২০০৪–০৫ মৌসুমে, স্পেনীয় ফুটবল ক্লাব কাস্তেয়দেফেলসের যুব পর্যায়ের হয়ে খেলার মাধ্যমে পেদ্রোসা ফুটবল জগতে প্রবেশ করেছেন এবং পরবর্তীকালে গাবা এবং এস্পানিওলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব এস্পানিওল বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; এস্পানিওল বি-এর হয়ে তিনি ১৬ ম্যাচে ২টি গোল করেছেন। ২০১৮–১৯ মৌসুমে, তিনি এস্পানিওলের মূল দলে যোগদান করেছেন।

২০১৯ সালে, পেদ্রোসা স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

আদ্রিয়া গিনের পেদ্রোসা ১৯৯৮ সালের ২রা জুন তারিখে স্পেনের বার্সেলোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

পেদ্রোসা স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৯ সালের ১০ই অক্টোবর তারিখে তিনি জার্মানি অনূর্ধ্ব-২১ দলের বিরুদ্ধে এক প্রীতি ম্যাচে স্পেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি অভিষেকের বছরের ১৪ই নভেম্বর তারিখে মেসিডোনিয়া অনূর্ধ্ব-২১ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. ↑  "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [*স্থায়ীভাবে অকার্যকর সংযোগ*]

বহিঃসংযোগ
---------

* সকারওয়েতে আদ্রিয়া পেদ্রোসা (ইংরেজি) উইকিউপাত্তে এটি সম্পাদনা করুন
* সকারবেসে আদ্রিয়া পেদ্রোসা (ইংরেজি) উইকিউপাত্তে এটি সম্পাদনা করুন
* বিডিফুটবলে আদ্রিয়া পেদ্রোসা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আদ্রিয়া পেদ্রোসা (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আদ্রিয়া পেদ্রোসা (ইংরেজি) উইকিউপাত্তে এটি সম্পাদনা করুন
হাইপেশিয়া (কল্পিত চিত্র)
এটি উল্লেখযোগ্য **মহিলা গণিতজ্ঞদের** একটি তালিকা। এঁদের অনেকেই গণিতে উল্লেখযোগ্য অবদান রেখেছেন।

যদিও দ্বিতীয় বিশ্বযুদ্ধের পর থেকে বেশি মহিলাদের গণিত প্রবেশ ঘটেছে, তবুও গণিতজ্ঞদের বেশির ভাগ পুরুষ। নারী এখনও গণিতক্ষেত্র এবং পদার্থবিদ্যার মত বিজ্ঞানের পার্শ্ববর্তী শাখাগুলিতে লক্ষণীয়ভাবে কিছুটা সংখ্যালঘু। এএমএস (AMS) এবং অন্যান্য গাণিতিক সমাজের দ্বারা প্রদত্ত বেশ কিছু পুরস্কারের লক্ষ্য হল এই পরিস্থিতির পরিবর্তন।

বিশিষ্ট মহিলা গণিতজ্ঞেরা হলেন:

অ
-

* অ্যানি ডেল বিডল অ্যাণ্ড্রয়ূস (১৮৮৫–১৯৪০)
* অ্যাডা লাভলেস (১৮১৫–১৮৫২)

আ
-

ই
-

ঈ
-

ইংগ্রিড ডাওবেচিস তাঁর ডাওবেচিস ওয়েভলেটস এর জন্য পরিচিত হয়েছেন

উ
-

* উইনিফার্ড আস্প্রে (১৯১৭–২০০৭)

ঋ
-

এ
-

ঐ
-

ও
-

ঔ
-

ক
-

সোফিয়া কোভালেভসকা তাঁর আংশিক পার্থক্যমুলক সমীকরণ-এ অবদানের জন্য পরিচিত হন

খ
-

গ
-

* গ্রেস আলেলে-উইলিয়ামস (১৯৩২–?)
* গ্রেস হপার (১৯০৬–১৯৯২)

ঘ
-

ঙ
-

চ
-

ছ
-

জ
-

ঝ
-

ঞ
-

ট
-

* টাটিয়ানা আফনাজিয়েভা (১৮৭৬–১৯৬৪)

ঠ
-

ড
-

ঢ
-

ণ
-

ত
-

থ
-

দ
-

ধ
-

ন
-

প
-

ফ
-

ব
-

ভ
-

ম
-

* মারি ক্যুরি (১৮৬৭–১৯৩৪)
* মারিয়া গাইতানা আগনাশিয়া (১৭১৮–১৭৯৯)

য
-

র
-

ল
-

শ
-

ষ
-

স
-

হ
-

* হাইপেশিয়া (মৃত্যু ৪১৫)
* হের্থা মার্কস আইরটোন (১৮৫৪–১৯২৩)

আরও দেখুন
---------

* Women in science
* List of female scientists
* Noether Lecturer
* Women in computing
**লুইস হুইটম্যান ফারনাম** (১৮৯০-১৯৪৯) একজন মার্কিন চিকিৎসক ছিলেন। তিনি ১৯১২ সালে ভাসার কলেজ থেকে স্নাতক হন এবং ১৯১৬ সালে ইয়েল বিশ্ববিদ্যালয় থেকে শারীরবৃত্তীয় রসায়নে পিএইচডি অর্জন করেন। একই বছর তিনি ইয়েল স্কুল অফ মেডিসিনে ভর্তি হওয়া প্রথম ৩ জন নারীর মধ্যে ছিলেন। বর্ণানুক্রমের উপর ভিত্তি করে, ফারনামকে ভর্তি করা প্রথম নারী হিসাবে বিবেচনা করা হয়। তিনি ১৯২০ সালে অনার্স সহ স্নাতক হন, পরীক্ষায় সর্বোচ্চ নম্বরের জন্য ক্যাম্পবেল গোল্ড পুরস্কার জিতেন এবং সূচনা বক্তা নির্বাচিত হন। 

তিনি চীনের গৃহযুদ্ধের সময় ১৯২১-১৯৩৩ সাল পর্যন্ত হুনান-ইয়েল হাসপাতাল এবং চাংশার হুনান-ইয়েল কলেজ অফ মেডিসিনের শিক্ষক হিসাবে তার কাজের জন্য সবচেয়ে বেশি পরিচিত।   আজ, ইয়েল সেন্টার ফর রিসার্চ কম্পিউটিং-এর একটি ক্লাস্টার তার জন্য নামকরণ করা হয়েছে।

তথ্যসূত্র
---------

1. ↑  Yale University (মার্চ ৬, ২০২২)। "Louise Farnam, PhD 1916, MD 1920, (1890-1949)"। *Yale University Facebook*।
2. ↑  "Yale's First Female Doctor"। *Yale Alumni Magazine*। সংগ্রহের তারিখ ২৯ জুন ২০১৮।
3. ↑  "Louise Farnam, MD (1890-1949)"। *100 Years of Women at YSM*। ১৩ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৮।
কাল্পনিক সুশাসনের চিত্র 
আন্তর্জাতিক উন্নয়ন সংক্রান্ত আলোচনায় **সুশাসন** (Good governance গুড গভার্নেন্স) বলতে সরকারী প্রতিষ্ঠানগুলি কীভাবে একটি পছন্দনীয় উপায়ে সরকারী কর্মকাণ্ড পরিচালনা করে ও সরকারী সম্পদসমূহের ব্যবস্থাপনা নিশ্চিত করে, সেই ব্যাপারগুলি পরিমাপ সম্পর্কিত একটি ধারণাকে বোঝায়। শাসন বলতে "সিদ্ধান্ত গ্রহণের প্রক্রিয়া এবং কোন্‌ প্রক্রিয়াতে সিদ্ধান্তগুলি বাস্তবায়িত হয় (বা হয় না)", সেই ব্যাপারটিকে বোঝায়। এই প্রেক্ষিতে শাসন কথাটি ব্যবসা প্রতিষ্ঠান, জাতীয়, আন্তর্জাতিক বা স্থানীয় শাসনের পাশাপাশি সমাজের অন্যান্য খাতগুলির মধ্যকার আন্তঃক্রিয়ার সাথেও সম্পর্কিত হতে পারে।

উপরের শাসনের ধারণাটি থেকে স্বাভাবিকভাবেই সুশাসন নামের একটি ধারণার উদয় হয়, যা অকার্যকর অর্থনীতি বা রাজনৈতিক সংগঠনগুলির সাথে টেকসই অর্থনীতি ও রাজনৈতিক সংগঠনগুলিকে তুলনা করার একটি প্রতিমান বা মডেল হিসেবে কাজ করে। সুশাসন ধারণাটির কেন্দ্রে রয়েছে সমাজের নির্দিষ্ট কিছু পছন্দের গোষ্ঠীর পরিবর্তে সাধারণ জনগণের চাহিদা মেটাতে সরকার ও প্রশাসনিক সংস্থাগুলির দায়িত্বের ব্যাপারটি। যেহেতু উত্তর আমেরিকা ও ইউরোপে কেন্দ্রীভূত এবং উদারপন্থী গণতান্ত্রিক রাষ্ট্রগুলিকে প্রায়শই "সবচেয়ে সফল" হিসেবে বর্ণনা করা হয়, তাই সুশাসনের আদর্শ বা মানদণ্ডগুলিতে প্রায়শই ঐসব রাষ্ট্রের সাথে অন্যান্য রাষ্ট্রগুলিকে মাপা হয়। 
সাহায্য প্রদানকারী সংস্থা এবং উন্নত দেশের কর্তৃপক্ষগুলি প্রায়শই "সুশাসন" কথাটি দিয়ে কিছু নির্দিষ্ট অবশ্যপালনীয় কাজের উপর জোর দেন যা ঐ সংস্থার কার্যক্রমের সাথে খাপ খায়, তাই "সুশাসন" বলতে ভিন্ন ভিন্ন প্রেক্ষাপটে ভিন্ন ভিন্ন জিনিস বোঝাতে পারে। সুশাসনের বিপরীত ধারণাটি হল কুশাসন (bad governance)।

তথ্যসূত্র
---------

1. 1 2  "What is Good Governance". UNESCAP, 2009. Accessed April 6, 2021.
2. 1 2  Khan 16
3. ↑  Agere, Sam (২০০০)। *Promoting good governance*। Commonwealth Secretariat। আইএসবিএন 978-0-85092-629-3।
4. ↑  Poluha, Eva; Rosendahl, Mona (২০০২)। *Contesting 'good' governance:crosscultural perspectives on representation, accountability and public space*। Routledge। আইএসবিএন 978-0-7007-1494-0।
5. ↑  Richard Rose; Caryn Peiffer (৫ জুলাই ২০১৮)। *Bad Governance and Corruption*। Springer। পৃষ্ঠা 5–। আইএসবিএন 978-3-319-92846-3।
**অখিল ভারতীয় গোর্খা লীগ** (এবিজিএল) (নেপালি: अखिल भारतीय गोर्खा लीग; অপর নাম **অল ইন্ডিয়া গোর্খা লীগ** বা এআইজিএল/আইজিএল) হল ভারতের পশ্চিমবঙ্গ রাজ্যের দার্জিলিং ও কালিম্পং জেলার নেপালি-ভাষী জনগোষ্ঠীর মধ্যে কর্মরত একটি রাজনৈতিক দল। ১৯৪৩ সালে ডম্বর সিং গুরুং এই দলটি প্রতিষ্ঠা করেছিলেন। এই দলের বর্তমান সভানেত্রী হলেন ভারতী তামাং। তিনি দলের প্রাক্তন সভাপতি মদন তামাং-এর বিধবা পত্নী। প্রতাপ ছেত্রী হলেন এই দলের সাধারণ সম্পাদক।

১৯৯৯ সালের দার্জিলিং গোর্খা পার্বত্য পরিষদ নির্বাচনের আগে অখিল ভারতীয় গোর্খা লীগ ছিল যুক্তফ্রন্টের সদস্য। কমিউনিস্ট পার্টি অফ রেভোলিউশনারি মার্ক্সিস্টস (সিপিআরএম), অখিল ভারতীয় গোর্খা লীগ, ভারতীয় জাতীয় কংগ্রেস, ভারতীয় গোর্খা জনশক্তি, ভারতের কমিউনিস্ট পার্টি, সর্বভারতীয় তৃণমূল কংগ্রেস, ভারতীয় নেপালি বীর গোর্খা ও সিক্কিম রাষ্ট্রীয় মুক্তি মোর্চা নিয়ে এই জোট তৈরি হয়েছিল।

পরে এবিজিএল সিপিআরএম নেতৃত্বাধীন পিপল’স ডেমোক্র্যাটিক ফ্রন্ট (পিডিএফ) নামে একটি ছয়-দলীয় জোটে যোগদান করে। এই জোটের অন্যান্য দলগুলি ছিল ভারতীয় জাতীয় কংগ্রেস (পার্বত্য), গোর্খা ন্যাশানাল লিবারেশন ফ্রন্ট (সি. কে. প্রধান), ভারতীয় জনতা পার্টি (বিজেপি) ও গোর্খা ডেমোক্র্যাটিক ফ্রন্ট। শেষোক্ত দলটি এবিজিএল-এ ফিরে আসার আগে মদন তামাং গঠন করেছিলেন। পিডিএফ গোর্খা স্বায়ত্ত্বশাসনের পক্ষে সওয়াল করলেও সুভাষ ঘিসিং-এর নেতৃত্বাধীন গোর্খা ন্যাশানাল লিবারেশন ফ্রন্টের (জিএনএলএফ) বিরোধিতা করেছিল।

বর্তমানে এবিজিএল ডেমোক্র্যাটিক ফ্রন্ট নামে একটি জোটের সদস্য দল। এই জোটের অন্যান্য সদস্যেরা হল সিপিআরএম, বিজেপি ও অন্যান্য কয়েকটি দল। এবিজিএল গোর্খা জনমুক্তি মোর্চার (জিজেএম) বিরোধী এবং দার্জিলিং পার্বত্য অঞ্চলে শান্তিপূর্ণ গণতান্ত্রিক পরিবেশ সৃষ্টির পক্ষপাতী। এবিজিএল গোর্খাল্যান্ড নামে পূর্ণাঙ্গ রাজ্য গঠনের পরিবর্তে দার্জিলিং-এ অন্তর্বর্তী কর্তৃপক্ষ গঠনের বিরোধিতা করেছিল।

২০১০ সালের ২১ মে এবিজিএল-এর সভাপতি দার্জিলিং শহরে ছুরিকাঘাতে নিহত হন। এবিজিএল নেতৃত্ব জিজেএম সমর্থকদের মদন তামাং-এর হত্যাকারী বলে অভিযোগ করেন। এর ফলে তদনীন্তন দার্জিলিং জেলার সদর মহকুমা, কালিম্পং মহকুমা ও কার্শিয়াং মহকুমা (অধুনা কালিম্পং জেলা) মুহুর্মুহু অবরুদ্ধ হতে থাকে ও জনজীবন বিপর্যস্ত হয়। এরপরই মদন তামাং-এর পত্নী ভারতী তামাং-কে এবিজিএল-এর সভানেত্রী নির্বাচিত করা হয়।

২০১১ সালের ১৮ এপ্রিল দার্জিলিং পার্বত্য অঞ্চলের তিনটি বিধানসভা কেন্দ্রে অনুষ্ঠিত পশ্চিমবঙ্গ বিধানসভা নির্বাচনে প্রতিদ্বন্দ্বিতা করে। ভারতী তামাং দার্জিলিং, ত্রিভুবন রাই কালিম্পং ও শিবকুমার প্রধান কার্শিয়াং বিধানসভা কেন্দ্র থেকে প্রতিদ্বন্দ্বিতা করেছিলেন। কিন্তু তারা প্রত্যেকেই পরাজিত হন।

তথ্যসূত্র
---------

1. ↑  "Opp. split boon for GNLF"। *The Telegraph*। ডিসেম্বর ১, ২০০৩।
2. ↑  "Gorkha leader Madan Tamang killed, Darjeeling tense"। *The Times of India*। মে ২১, ২০১০।
3. ↑  "Gorkha leader Madan Tamang hacked in public"। *The Times of India*। মে ২২, ২০১০।
4. ↑  "Tamang's murder threatens to derail Gorkhaland talks"। *The Times of India*। মে ২৬, ২০১০।
5. ↑    ওয়েব্যাক মেশিনে আর্কাইভকৃত ১৫ অক্টোবর ২০১২ তারিখে West bengal State Assembly Elections 2011 Candidate List
**হানাবাড়ী** ১৯৫২ সালের একটি রহস্যকাহিনী মূলক সাদা-কালো বাংলা চলচ্চিত্র। এই সিনেমাটির কাহিনীকার ও পরিচালক ছিলেন প্রেমেন্দ্র মিত্র। মিত্রানী লিমিটেডের ব্যানারে এই ছবির সঙ্গীত পরিচালক হলেন পবিত্র চট্টোপাধ্যায়।

কাহিনী
------

"হানাবাড়ী" চলচ্চিত্রের পোস্টার
কাহিনী শুরু হয় একটি হানাবাড়ির ভয়ংকর ঘটনা দিয়ে যেখানে দেখা যায় একজন তরুন যার নাম জয়ন্ত নির্জন রাস্তা দিয়ে ছুটে পালিয়ে আসছে। সে রাস্তার পার্শ্ববর্তী একটি বাড়িতে ঢোকে যার মালিক শ্রীমন্তবাবু। শ্রীমন্ত একাই থাকেন এবং তিনি পেশায় শিল্পী ও ভাস্কর। তিনি জয়ন্তকে আশ্রয় দেন। জয়ন্ত স্থানীয় থানায় জানায় যে ওই হানাবাড়িতে সে গাড়ি খারাপ হয়ে গেলে রাতটুকু আশ্রয়ের জন্যে ঢুকে একটি বিরাট বনমানুষের মুখোমুখি হয়েছিল। পুলিশ ইন্সপেক্টর বলেন যে ভুতুড়ে ব্যাপারে তাদের কিছু করার নেই। জয়ন্ত কলকাতায় ফিরে খোঁজ নেয় ও জানতে পারে তারই পূর্ব পরিচিত একজন ডায়মন্ড হারবার রোডের সেই বাড়িটি কিনেছেন এবং শীঘ্রই সেই বাড়িতে দুই ভাগ্নী ললিতা ও নমিতাকে নিয়ে তাদের মামাবাবু সেখানে বসবাসের জন্যে যাচ্ছেন। রহস্য ভেদ করার জন্যে ও মামাবাবুদের নিরাপত্তা দিতে জয়ন্ত সেখানে থাকতে শুরু করে। সেই বাড়িতে হঠাৎ হঠাৎ এক ভিখারী ঢুকে পড়ে ভিক্ষা চায়, এবং রহস্যজনক কিছু মানুষ আশেপাশে খোঁজ খবর নেয়। বাড়ি জমি বিক্রয়ের অফিসে নাগ ও বাগ নামের দুই ব্যক্তির কাছে এক অচেনা ব্যক্তি খোঁজ নিতে আসে যে ওই হানাবাড়িটি বিক্রি আছে কিনা। সেই অচেনা ব্যক্তি কদিন পরেই খুন হয়ে যায়। এর মধ্যে বাড়ির ভেতরেই বনমানুষ টিকে কয়েকবার দেখা যায়। শ্রীমন্ত, জয়ন্ত ও পুলিশের গুলিতে সে আহত হলেও তাকে পাওয়া যায়না। মামাবাবু বাড়ির গুপ্ত কুঠুরি থেকে আবিষ্কার করেন একটি নকশা যা তিনি দেন শ্রীমন্তকে। জয়ন্ত জানতে পারে যে নকশাটি গুপ্তধনের যার জন্যে সকলে এই বাড়ির দিকে নজর দিচ্ছে। এক রাত্রে অজ্ঞাত আততায়ী আক্রমনে মামাবাবু মারাত্মক আহত হন। পুলিশ জয়ন্তকে গ্রেপ্তার করে এই অভিযোগে। কিন্তু শেষ পর্যন্ত আসল অপরাধী ধরা পড়ে। জানা যায় ভিখারি বেশি বাউণ্ডুলে লোকটি আসলে গোয়েন্দা অফিসার।

অভিনয়
------

* ধীরাজ ভট্টাচার্য - জয়ন্ত
* গৌতম মুখোপাধ্যায় - বাউন্ডুলে
* নবদ্বীপ হালদার - বাড়ির দালাল, নাগ
* শ্যাম লাহা
* নমিতা চট্টোপাধ্যায়
* কমলা অধিকারী
* প্রনতি ঘোষ
* বিপিন মুখার্জী

তথ্যসূত্র
---------

1. ↑  সম্পাদক সমীপেষু (১৬ মে,২০১৬)। "প্রেমেন্দ্র মিত্র"। আনন্দবাজার পত্রিকা। সংগ্রহের তারিখ ২২ মার্চ ২০১৭।  এখানে তারিখের মান পরীক্ষা করুন: `|তারিখ=` (সাহায্য)
2. 1 2  "Hanabari (1952 - Bengali)"। *gomolo.com*। ২২ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৭।
**নরসিংহ মল্ল দেব, OBE** (২২ জানুয়ারী ১৯০৭ - ১১ নভেম্বর ১৯৭৬) ছিলেন ভারতের সংসদের সদস্য এবং ঝাড়গ্রামের ১৮ তম রাজা, যিনি ১৯১৬ থেকে ১৯৫০ সালের পশ্চিমবঙ্গ রাজ্য অধিগ্রহণ ও প্রজাস্বত্ব আইন দ্বারা জমিদারি বিলুপ্তি পর্যন্ত নেতৃত্ব দিয়েছিলেন{{cite news |last= |first= |date= |title= |url= |work= |location= |access-date=}}।

প্রারম্ভিক বছর এবং যোগদান
-------------------------

নরসিংহ মল্ল দেবের পূর্বপুরুষরা তৃতীয় মুঘল সম্রাট আকবরের পক্ষে বাংলা অঞ্চল জয় করতে মান সিংয়ের সাথে রাজস্থান থেকে যাত্রা করেছিলেন। তারা স্থানীয় মল্ল উপজাতি শাসকদের পরাজিত করে মল্ল দেব নাম ধারণ করে। পরিবারটি রাজপুতদের চৌহান বংশের অন্তর্গত।

নরসিংহ ছিলেন ঝাড়গ্রামের রাজা  চণ্ডীচরণ মল্ল দেবের একমাত্র পুত্র এবং ধলভূমগড়ের রাজকুমারী রানী কুমুদ কুমারী। ছোটবেলায় তাঁর বাবা মারা যান এবং কোর্ট অফ ওয়ার্ডস দ্বারা নয় বছর নিয়ন্ত্রণের পর নরসিংহ তাঁর পদবী এবং দায়িত্ব গ্রহণ করেন। কিছুক্ষণ পরেই তিনি সিংহাসনে বসেন। 

তিনি এবং তার বোন বিষ্ণুপ্রিয়াকে তাদের মা লালিত-পালিত করেছিলেন। বাংলার গভর্নর নরসিংহকে জমিদার করার জন্য ঢাকার অধ্যাপক দেবেন্দ্র মোহন ভট্টাচার্যকে নিযুক্ত করেন। শৈশবে, তাকে মেদিনীপুর কলেজিয়েট স্কুলে এবং তারপরে কলকাতার প্রেসিডেন্সি কলেজে পাঠানো হয়, যেখানে তিনি ইতিহাসে ডিগ্রি অর্জন করেন।

তাঁর পুরো নাম এবং উপাধি সহ, নরসিংহ রাজা বাহাদুর নরসিংহ মল্ল উগল সান্দা দেব, ওবিই, জমিদার, ঝাড়গ্রাম নামে পরিচিত ছিলেন।

আরো দেখুন
---------

* ঝাড়গ্রাম রাজ
* ঝাড়গ্রাম প্রাসাদ
* ঝাড়গ্রাম রাজ কলেজ

তথ্যসূত্র
---------

1. ↑  "Legacy of Midnapore"।
2. ↑  O'malley, I.S.S. (১৯১১)। "Bengal District Gazetteers Midnapore"। পৃষ্ঠা 194।
3. ↑  Rajput Provinces of India
4. ↑  "Office of the District Magistrate"। ২০১৮।
২০২৩ সালে স্কট
**লরা হেরেরা স্কট** মার্কিন যুক্তরাষ্ট্রের মেরিল্যান্ড রাজ্যের স্বাস্থ্য সচিব।

শিক্ষা
------

স্কট সানি ডাউনস্টেট হেলথ সায়েন্সেস ইউনিভার্সিটি থেকে একটি মেডিকেল ডিগ্রি এবং জনস হপকিন্স ব্লুমবার্গ স্কুল অফ পাবলিক হেলথ থেকে স্নাতকোত্তর ডিগ্রি অর্জন করেছেন।

কর্মজীবন
--------

স্কট বাল্টিমোর সিটি হেলথ ডিপার্টমেন্টে প্রধান মেডিকেল অফিসার হিসেবে কাজ করেন। তিনি অ্যান্থেম ব্লু ক্রস এবং ব্লু শিল্ডের ভাইস প্রেসিডেন্ট এবং পরে জনস হপকিন্স হেলথকেয়ারের জনসংখ্যা ও সম্প্রদায় স্বাস্থ্যের মেডিকেল পরিচালক ছিলেন। 

স্কট মেরিল্যান্ডের প্রাক্তন গভর্নর মার্টিন ও'ম্যালির অধীনে জনস্বাস্থ্যের উপ-সচিব হিসেবে দায়িত্ব পালন করেছেন। 

২০২৩ সালের জানুয়ারিতে, গভর্নর ওয়েস মুর দ্বারা মেরিল্যান্ডের স্বাস্থ্য সচিবের পদের জন্য স্কটকে মনোনীত করা হয়েছিল। তিনি ২ মার্চ, ২০২৩ থেকে আনুষ্ঠানিকভাবে স্বাস্থ্য সচিব হিসাবে দায়িত্ব পালন করছেন।

তথ্যসূত্র
---------

1. ↑  "Laura Herrera Scott, Maryland Secretary of Health"। *msa.maryland.gov*। সংগ্রহের তারিখ ২০২৩-০৩-২৭।
2. ↑  "Maryland's public health chief prepares to tackle health disparities"। *Washington Post* (ইংরেজি ভাষায়)। ২০২৩-০২-০৪। সংগ্রহের তারিখ ২০২৩-০৩-২৭।
3. 1 2 3  "Gov.-elect Moore picks Laura Herrera Scott as next Maryland Secretary of Health"। *WYPR* (ইংরেজি ভাষায়)। ২০২৩-০১-১২। সংগ্রহের তারিখ ২০২৩-০৩-২৭।
4. ↑  "Laura Herrera Scott, Maryland Secretary of Health"। *msa.maryland.gov*। সংগ্রহের তারিখ ২০২৩-০৩-২৭।
**আলিনা প্লাগারু** (জন্ম: ১৮ই ডিসেম্বর ১৯৮৭) একজন রোমানিয় উদ্যোক্তা এবং প্রাক্তন পর্নোগ্রাফিক চলচ্চিত্র অভিনেত্রী, যাকে রোমানিয়াতে "পর্নের রানি" বলা হয়।  স্ট্রিপার এবং মডেল হিসেবে কাজ করার পর তিনি ২০০৬ সালে আদিরসাত্মক ভিডিওতে অভিনয় শুরু করেন।

জীবন এবং কর্মজীবন
-----------------

প্লাগারুর জন্ম রোমানিয়ার ভাসলুইতে। ১৫ বছর বয়সে, প্লাগারু মডেলিংয়ে ক্যারিয়ার গড়ার সিদ্ধান্ত নেন এবং তিনি বুখারেস্টে চলে যান। যেদিন তার বয়স ষোল বছর তখন সে একজন বিদেশী নর্তকী হিসেবে কাজ শুরু করে। তিনি দুই বছর সারা দেশ জুড়ে নাচ করেছিলেন, জনপ্রিয়তা অর্জন করেছিলেন। তিনি তার পর্ন ক্যারিয়ার শুরু করেছিলেন ২০০৬ সালে, তার ১৮ তম জন্মদিনের পর পর্ন তারকা এবং পরিচালক জেনজা রাগির সাথে।

তথ্যসূত্র
---------

1. ↑  Alexandru, Ionescu (১০ মে ২০০৮)। "Alina Plugaru, Oficial Regina Porno"। *Libertatea.ro*। ২০০৮-০৬-১২ তারিখে মূল থেকে আর্কাইভ করা। সংগ্রহের তারিখ ২০০৮-০৭-০১।

বহিঃসংযোগ
---------

* দাপ্তরিক ওয়েবসাইট
* ইন্টারনেট মুভি ডেটাবেজে Alina Plugaru (ইংরেজি)
* ইন্টারনেট অ্যাডাল্ট ফিল্ম ডেটাবেজে Alina Plugaru
* অ্যাডাল্ট ফিল্ম ডেটাবেজে Alina Plugaru (ইংরেজি)
বর্তমান বিশ্বচ্যাম্পিয়ন চীনের ডিং লিরেন
**বিশ্ব দাবা চ্যাম্পিয়নশীপ** দাবায় বিশ্বচ্যাম্পিয়ন নির্ধারক টুর্নামেন্ট। যে কেউ এই টুর্নামেন্টে অংশগ্রহণ করার যোগ্য।

আনুষ্ঠানিকভাবে ১৮৮৬ সালে রাশিয়ার উইলহেম স্তেইনিতশ এবং যুক্তরাষ্ট্রের ইয়োহান জুকারটর্টের খেলার মধ্য দিয়ে এটি শুরু হয়। ১৮৮৬ সাল থেকে ১৯৪৬ সাল পর্যন্ত নির্ধারিত বাজি এবং পূর্বের চ্যাম্পিয়নের সাথে দ্বিপাক্ষিক প্রতিযোগিতার মাধ্যমে বিশ্বচ্যাম্পিয়ন নির্ধারণ করা হত। ১৯৪৮ থেকে ১৯৯৩ সাল পর্যন্ত এটি ফিদের অধীনে পরিচালিত ও নিয়ন্ত্রিত হয়। ১৯৯৩ সালে তখনকার চ্যাম্পিয়ন (গ্যারি কাসপারভ) ফিদে থেকে বের হয়ে আসেন। এরপর ফিদের প্রতিদ্বন্দ্বী সংস্থা পেশাদারি দাবা সমিতি গঠিত হয়। ২০০৬ সালে সংস্থা দুটি একত্রিত হয়ে যায়।

বর্তমান বিশ্বচ্যাম্পিয়ন ম্যাগনাস কার্লসেন ২০১৩ সালে তখনকার চ্যাম্পিয়ন বিশ্বনাথন আনন্দকে হারিয়ে চ্যাম্পিয়ন হন।

ইতিহাস
------

  Undisputed champions  Classical champions  FIDE champions
### অনানুষ্ঠানিক চ্যাম্পিয়ন (১৮৮৬ সালের আগে)

### ফিদে পূর্ববর্তী আনুষ্ঠানিক চ্যাম্পিয়ন (১৮৮৬-১৯৪৬)

অর্থসংস্থান
-----------

তথ্যসূত্র
---------

বহিঃসংযোগ
---------
একটা বিছানার চাদর
**বিছানার চাদর** হল একটি আয়তক্ষেত্রাকার কাপড়ের টুকরো যা এককভাবে বা জোড়ায় বিছানায় ব্যবহৃত হয়, যা একটি বিছানার চেয়ে দৈর্ঘ্য ও প্রস্থে বড়, এবং যা একটি তোশক বা বিছানার উপরে তবে কম্বলের স্থাপন করা হয়। তোশকের উপরে একটি শীট লাগানো হয়, এটি একটি ফ্ল্যাট শীট বা লাগানো শীট হতে পারে (একটি শীট যা ইলাস্টিক দিয়ে সেলাই করা থাকে যাতে এটি তোশক থেকে পিছলে না যায়।)। একটি শীর্ষ শীট, অনেক দেশে ব্যবহার করা হয়, একটি ফ্ল্যাট শীট, যা নীচের চাদরের নীচের শীটের উপরে এবং অন্যান্য বিছানার নীচে স্থাপন করা হয়।

ইতিহাস
------

*বিছানার চাদর* শব্দটি প্রথম ১৫ শতকে ব্যবহৃত হয়েছিল।  বিছানার চাদর ঐতিহ্যগতভাবে সাদা ছিল এবং তুলা, লিনেন বা সিল্কের তৈরি, তবে এখন বিভিন্ন রং এবং প্যাটার্ন ব্যবহার করা হয়।

শৈলী
----

 বিভিন্ন রঙের বিছানার চাদরের ভাণ্ডার
বিছানার চাদর দুটি প্রধান প্রকারে আসে: সমতল এবং লাগানো। একটি সমতল শীট হল শুধু কাপড়ের একটি আয়তক্ষেত্রাকার শীট, যেখানে একটি লাগানো শীটের চারটি কোণা থাকে এবং কখনও কখনও দুই বা চার দিকে ইলাস্টিক লাগানো থাকে, শুধুমাত্র নীচের শীট হিসাবে ব্যবহার করা যেতে পারে। লাগানো শীটটি ইলাস্টিকের পরিবর্তে ড্রস্ট্রিং ব্যবহার করে সুরক্ষিত করা যেতে পারে। একটি লাগানো নীচের শীটের উদ্দেশ্য হল বিছানা ব্যবহার করার সময় একে তোশক থেকে পিছলে যাওয়া থেকে বিরত রাখা। বিছানা তৈরি করার সময় ভাঁজ এবং টাক করার একটি বিশেষ উপায় রয়েছে, যা "হাসপাতাল কর্নার" নামে পরিচিত, কখনও কখনও ব্যবহার করা হয় যখন নীচের চাদরটি লাগানোর পরিবর্তে সমতল হয়।

সাধারণত একটি ফ্ল্যাট বিছানার চাদর চারটি সিম তৈরির জন্য প্রান্তের চারপাশে ওভারলক করা হয়। একটি সীম অন্য তিনটির চেয়ে চওড়া এবং শীটটিকে তোশকে সঠিকভাবে অভিমুখী করতে সহায়তা করে। একটি বিছানার উপর একটি ফ্ল্যাট শীট স্থাপন করার সময়, প্রস্তুতকারক প্রিন্ট করা দিকটিকে নরম করার জন্য নকশা করে এবং এইভাবে মুদ্রিত বিছানার দিক "নিচে" স্থাপন করা উচিত।[] কভারগুলিকে ভাঁজ করার সময়, এটি নান্দনিক উদ্দেশ্যে মুদ্রিত দিকটিকেও দেখানোর অনুমতি দেয়। যখন কেউ একটি বিছানা তৈরি করে, উপরের শীটের প্যাটার্নযুক্ত বা মনোগ্রামযুক্ত দিকটি নীচের দিকে রাখা হয় এবং তারপরে উপরের প্রান্তটি বিছানার পায়ের দিকে ভাঁজ করা হয়, নকশাটি প্রকাশ করতে।

আরো দেখুন
---------

* বিছানার আকার

তথ্যসূত্র
---------

1. ↑  "Bed sheet"। Merriam-Webster। সংগ্রহের তারিখ ২০২২-০৫-১০।
**কাতেরিনা নেমকোভা** (জন্ম ১৪ নভেম্বর, ১৯৯০) একজন চেক এবং মার্কিন দাবাড়ু যিনি মহিলা গ্র্যান্ডমাস্টার উপাধি ধারণ করেন। তিনি ২০০৮ এবং ২০১০ সালে মহিলা চেক চ্যাম্পিয়ন ছিলেন। তিনি ২০০৭ সালের বিশ্ব যুব দাবা চ্যাম্পিয়নশিপে দ্বিতীয় হয়েছেন এবং ২০০৮ সালের ইউরোপীয় যুব দাবা চ্যাম্পিয়নশিপ জিতেছেন।

তিনি ২০১৩ সালে চেক প্রজাতন্ত্র থেকে মার্কিন যুক্তরাষ্ট্রে জাতীয় ফেডারেশন স্থানান্তর করেন।  তিনি ২০১৭ সালে মহিলাদের বিশ্ব দাবা চ্যাম্পিয়নশিপে প্রতিদ্বন্দ্বিতা করেছিলেন।

নেমকোভা ওয়েবস্টার ইউনিভার্সিটিতে পড়াশোনা করেছেন, যেখানে তিনি সুসান পোলগার এবং পল ট্রুংয়ের স্পাইস (সুসান পোলগার ইনস্টিটিউট ফর চেস এক্সিলেন্স) প্রোগ্রামের সদস্য ছিলেন।

তথ্যসূত্র
---------

1. ↑  Player transfers in 2013. FIDE.

বাহ্যিক লিঙ্ক
-------------

* ফিদে সাইটে কাতেরিনা নেমকোভার রেটিং কার্ড উইকিউপাত্তে এটি সম্পাদনা করুন (ইংরেজি)
* মার্কিন দাবা ফেডারেশন-এ কাতেরিনা নেমকোভা -এর রেটিং ও টুর্নামেন্ট রেকর্ড উইকিউপাত্তে এটি সম্পাদনা করুন
* দাবা খেলার ওয়েবসাইট ৩৬৫চেস.কমে কাতেরিনা নেমকোভা উইকিউপাত্তে এটি সম্পাদনা করুন (ইংরেজি)
* চেজগেমস.কম-এ কাতেরিনা নেমকোভা -এর দাবাড়ু প্রোফাইল এবং গেমস উইকিউপাত্তে এটি সম্পাদনা করুন
* Katerina Nemcova Women's Chess Olympiad record at OlimpBase.org
**কমিউনিকেশনেস ফুটবল ক্লাব** (ইংরেজি: Comunicaciones Fútbol Club SA), **Comunicaciones FC** বা **Comunicaciones** নামে বেশি পরিচিত, গুয়াতেমালা সিটিতে অবস্থিত একটি পেশাদার ফুটবল ক্লাব। তারা লিগা ন্যাসিওনাল, গুয়াতেমালার ফুটবলের শীর্ষ স্তরে প্রতিদ্বন্দ্বিতা করে। গুয়াতেমালার সবচেয়ে জনপ্রিয় এবং সফল ফুটবল ক্লাবগুলির মধ্যে একটি, কমিউনিকেসিওনস ৩১টি জাতীয় চ্যাম্পিয়নশিপ জিতেছে, যার মধ্যে টানা ছয়টি জিতেছে, যে কোনো গুয়াতেমালান ক্লাব দলের সবচেয়ে বেশি। তাদের ৩১টি লিগ শিরোপা ছাড়াও, কমিউনিকেশনেস আটটি লীগ কাপ এবং দশটি সুপারকাপ জিতেছে। আন্তর্জাতিক প্রতিযোগিতায়, কমিউনিকেশনেস ২টি ইউএনহিএএফ ইন্টারক্লাব কাপ, একটি কনকাকাফ চ্যাম্পিয়নস কাপ এবং একটি কনকাকাফ লিগ চ্যাম্পিয়নশিপ জিতেছে।

ক্লাবটি তাদের হোম গেম *এস্তাদিও ডোরোতেও গুয়ামুচ ফ্লোরেস-* এ খেলে, যার ধারণক্ষমতা ২৬,০০০। পূর্বে এর মূল হোম স্টেডিয়ামটি গুয়াতেমালা সিটির জোন ৬-এ অবস্থিত *এস্তাদিও সিমেন্টোস প্রগ্রেসোতে* ছিল।

তথ্যসূত্র
---------

1. ↑  Jusino, Edwin (৭ আগস্ট ২০১৪)। "Listo el club boricua para su partido de hoy" [The Puerto Rican club is ready for today's match]। *FutbolBoricua.co* (স্পেনীয় ভাষায়)। Fútbol Boricua Inc.। সংগ্রহের তারিখ ১২ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফলিত গণিত ক্ষেত্রে **স্বভাবীকৃত সংখ্যা** বলতে এমন একটি সংখ্যাকে বোঝায়, যেটিকে বৈজ্ঞানিক অঙ্কপাতনে এমনভাবে লেখা হয়, যাতে সার্থক অংশের দশমিক বিন্দুর আগে একটিমাত্র অশূন্য দশমিক অঙ্ক থাকে। অতএব, একটি বাস্তব সংখ্যাকে যখন স্বভাবীকৃত বৈজ্ঞানিক অঙ্কপাতনে লেখা হয়, তখন সেটি নিম্নোক্ত রূপ ধারণ করে:

{\displaystyle \pm d\_{0}.d\_{1}d\_{2}d\_{3}\dots \times 10^{n}}
যেখানে *n* একটি পূর্ণসংখ্যা, {\textstyle d\_{0},d\_{1},d\_{2},d\_{3},\ldots ,} হল দশভিত্তিক সংখ্যাব্যবস্থার অঙ্ক, এবং {\displaystyle d\_{0}} শূন্য নয়। অর্থাৎ অগ্রগামী অঙ্কটি তথা সর্ববামে অবস্থিত অঙ্কটি অশূন্য এবং এর ঠিক পরেই দশমিক বিন্দুটি অবস্থিত। আরও সরল ভাষায় বললে, একটি সংখ্যাকে তখনই *স্বভাবীকৃত* বলা হয়, যখন সেটিকে *a* × 10*n* রূপে লেখা হয়, যেখানে ১ ≤ *a* < ১০ এবং *a*-এর বামে কোনও শূন্য নেই। এটিই বৈজ্ঞানিক অঙ্কপাতনের *মান রূপ* (standard form)। 

আরেকটি বিকল্প শৈলীতে প্রথম অশূন্য সংখ্যাটিকে দশমিক বিন্দুর *পরে* বসানো হয়, তবে সেটি মান রূপ নয়।

উদাহরণ
------

918.082 সংখ্যাটির স্বভাবীকৃত রূপ হল 

{\displaystyle 9.18082\times 10^{2},}
আবার, −০.০০৫৭৪০১২ সংখ্যাটির স্বভাবীকৃত রূপ হল

{\displaystyle -5.74012\times 10^{-3}.}
এ থেকে পরিস্কার যে যেকোনও বাস্তব সংখ্যাকেই স্বভাবীকৃত করা সম্ভব।

অন্যান্য ভিত্তি
---------------

যদি কোনও সংখ্যা দশভিত্তিক না হয়ে অন্য কোনও ভিত্তি অনুযায়ী গণনা করা হয়, তাহলেও একই সংজ্ঞা প্রযোজ্য হবে।

*b* ভিত্তিতে একটি স্বভাবীকৃত সংখ্যার নিম্নলিখিত রূপ হবে:

{\displaystyle \pm d\_{0}.d\_{1}d\_{2}d\_{3}\dots \times b^{n},}
এক্ষেত্রেও {\textstyle d\_{0}\neq 0,} এবং {\textstyle d\_{0},d\_{1},d\_{2},d\_{3},\ldots ,} হল {\displaystyle 0} ও {\displaystyle b-1}-এর মধ্যবর্তী কিছু অঙ্ক।

বহু পরিগণক ব্যবস্থায় (কম্পিউটার সিস্টেম), দ্বি-আঙ্কিক ভাসমান-বিন্দু (Binary floating-point) সংখ্যাগুলিকে অভ্যন্তরীণভাবে তাদের স্বভাবীকৃত রূপে উপস্থাপন করা হয় (এ ব্যাপারে বিস্তারিত জানার জন্য স্বাভাবিক সংখ্যা (পরিগণন) নিবন্ধটি দেখুন)। যদিও বিন্দুটি *ভাসমান* হিসেবে বর্ণনা করা হয়, তথাপিও একটি স্বভাবীকৃত ভাসমান-বিন্দু সংখ্যার জন্য বিন্দুটির অবস্থান স্থিরীকৃত থাকে, এবং ঘাতের মানের বিভিন্নতা দিয়ে চলন প্রতিফলিত হয়।

আরও দেখুন
---------

* সার্থক অংশ

তথ্যসূত্র
---------

1. ↑  Fleisch, Daniel; Kregenow, Julia (২০১৩), *A Student's Guide to the Mathematics of Astronomy*, Cambridge University Press, পৃষ্ঠা 35, আইএসবিএন 9781107292550 উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
**মামেলোদি সানডাউনস ফুটবল ক্লাব** (সরলভাবে **সানডাউনস** নামে পরিচিত) হল একটি দক্ষিণ আফ্রিকার পেশাদার ফুটবল ক্লাব যা গাউতেং প্রদেশের প্রিটোরিয়ার মামেলোদিতে অবস্থিত যেটি দক্ষিণ আফ্রিকান ফুটবল লীগ সিস্টেমের প্রথম স্তরের প্রিমিয়ার সকার লীগে খেলে। 1970-এর দশকে প্রতিষ্ঠিত, দলটি লোফটাস ভার্সফেল্ড স্টেডিয়ামে তার হোম গেমগুলি খেলে।

সানডাউনস 1996 সালে প্রতিষ্ঠার পর থেকে রেকর্ড 13 বার প্রিমিয়ার লিগ শিরোপা জিতেছে, 3টি জাতীয় সকার লীগ চ্যাম্পিয়নশিপের যৌথ রেকর্ড ধরে রেখেছে এবং মোট 16টি লীগ শিরোপা জিতেছে। এটি বর্তমানে দক্ষিণ আফ্রিকার পিএসএল যুগের সবচেয়ে সফল ফুটবল ক্লাব। তারা 2016 CAF চ্যাম্পিয়ন্স লিগ, 2017 CAF সুপার কাপ জিতেছিল এবং 2016 CAF ক্লাব অফ দ্য ইয়ার নির্বাচিত হয়েছিল। অভ্যন্তরীণভাবে, তারা ছয়বার নেডব্যাঙ্ক কাপ, চারবার এমটিএন 8 এবং টেলকম নকআউট চারবার জিতেছে। তারাই প্রথম দক্ষিণ আফ্রিকান দল যারা ফিফা ক্লাব বিশ্বকাপে অংশ নেয়, যেখানে তারা 6 তম স্থানে শেষ করে। 2021 সালে, সানডাউনস আফ্রিকার প্রথম ক্লাব হয়ে ওঠে যারা CAF চ্যাম্পিয়ন্স লীগ এবং CAF মহিলা চ্যাম্পিয়ন্স লিগ  উভয় শিরোপা জিতেছে। 2023 সালে, সানডাউনস প্রথম আফ্রিকান ফুটবল লিগের চ্যাম্পিয়নের মুকুট পায়।

সানডাউনস দক্ষিণ আফ্রিকার ব্যবসায়ী ম্যাগনেট প্যাট্রিস মোটসেপের মালিকানাধীন এবং বাজার মূল্য অনুসারে আফ্রিকার সবচেয়ে মূল্যবান ক্লাবগুলির মধ্যে একটি।  ক্লাবটি আক্রমণাত্মক খেলার অনন্য শৈলীর জন্য গর্বিত, স্থানীয়ভাবে যাকে "শু শাইন এবং পিয়ানো" বলে ডাকা হয় যাতে মাটিতে দ্রুত, ছোট পাসের সংমিশ্রণ রয়েছে এবং এটিকে স্প্যানিশ টিকি-টাকার সাথে তুলনা করা হয়। বছরের পর বছর ধরে, খেলার এই শৈলীটি তার যুব দল এবং মহিলা ফুটবল দলে প্রতিফলিত হয়েছে।

তথ্যসূত্র
---------

1. ↑  Diamond, Drew (২০২৩-১১-১৬)। "South African club Mamelodi Sundowns to release Netflix documentary"। *Her Football Hub* (ইংরেজি ভাষায়)। সংগ্রহের তারিখ ২০২৩-১১-১৬। Diamond, Drew (16 November 2023). "South African club Mamelodi Sundowns to release Netflix documentary". *Her Football Hub*. Retrieved 16 November 2023.
2. ↑  "Most valuable football clubs in Africa as of the 2021/2022 season, by market value"। *mirror*। ২০ সেপ্টেম্বর ২০২১। সংগ্রহের তারিখ ১৮ নভেম্বর ২০২১। "Most valuable football clubs in Africa as of the 2021/2022 season, by market value". *mirror*. 20 September 2021. Retrieved 18 November 2021.
**আবদুলকাদির আহমেদ সাইদ** (সোমালি: Cabdulkaadir Axmed Saciid, আরবি: عبد القادر أحمد سعيد) একজন সোমালি চলচ্চিত্র পরিচালক, প্রযোজক, চিত্রনাট্যকার, সিনেমাটোগ্রাফার এবং সম্পাদক।

জীবনী
-----

সাইদ ১৯৫৩ সালে সোমালিয়ার রাজধানী মোগাদিসুতে জন্মগ্রহণ করেন। ১৯৭০ সালে তিনি সোমালি ফিল্ম এজেন্সির হয়ে আন্তর্জাতিক সম্পর্কের দায়িত্বপ্রাপ্ত চিত্রগ্রাহক এবং অন্যান্য দেশের সাথে প্রযোজনার পরামর্শক হিসাবে কাজ করতে শুরু করেন। ১৯৮৪ থেকে ১৯৮৬ সাল পর্যন্ত তিনি সোমালি টেলিভিশনে প্রোগ্রামিং পরিচালক হিসাবে দায়িত্ব পালন করেন এবং এর পাশাপাশি বেশ কিছু প্রশিক্ষণ কর্মসূচি পরিচালনা করেন। সাইদ বেশ কিছু চলচ্চিত্রে সহকারী পরিচালক হিসাবেও কাজ করেছেন। এর মধ্যে উল্লেখযোগ্য হল: *আ সোমালি দরবেশ* (১৯৮৩); *দ্য পারচিং উইন্ডস অব সোমালিয়া* (১৯৮৪); ইতালীয় পাবলিক সার্ভিস ব্রডকাস্টার রেডিও টেলিভিশন ইতালিয়ানা (আরএআই)-এর জন্য নির্মিত অনুষ্ঠান *রিভিরার সোমালিয়া* (১৯৮৪); এবং লুসিসাইমন ফিল্ম ইনস্টিটিউট প্রযোজিত *আ ম্যান অফ রেস* (১৯৮৭)।

অনেকগুলো চলচ্চিত্রে কাজ করা সত্ত্বেও সাইদ সম্ভবত তার স্বল্পদৈর্ঘ্য চলচ্চিত্র *গিডকা নলোশা* এবং *লা কনচিগলিয়া*র জন্যই বেশি সুপরিচিত। *গিডকা নলোশা* ১৯৮৮ সালে টোরিনো আন্তর্জাতিক চলচ্চিত্র উৎসবে সেরা আন্তর্জাতিক স্বল্পদৈর্ঘ্য চলচ্চিত্র বিভাগে সিটি অফ টরিনো পুরস্কার অর্জন করে। এই দুটি স্ট্যান্ডআউট চলচ্চিত্রে তিনি শৈল্পিকভাবে মানুষকেই পরিবেশ এবং তার সংস্থানসমূহ ধ্বংসের প্রধান কারণ হিসাবে চিহ্নিত করেন।

তথ্যসূত্র
---------

1. ↑  অ্যাসোসিয়েশন ডি ট্রোইস মন্ডেঁ (২০০০)। *Cinémas d'Afrique* (ফরাসি ভাষায়)। কার্থালা এডিশন। পৃষ্ঠা ৪০৭। আইএসবিএন 2-84586-060-9।
2. ↑  Xodo, Chiara (আগস্ট ২০০৮)। "Catalogo Audiovisivi (con schede didattiche)" (পিডিএফ)। Centro Interculturale Millevoci, Provincia Autonoma di Trento Dipartimento Istruzione। পৃষ্ঠা ৩১। ২২ ডিসেম্বর ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ সেপ্টেম্বর ২০০৯।
3. ↑  বকোরী, ইমরাহ; ম্বে বি. চাম; ব্রিটিশ ফিল্ম ইনস্টিটিউট (১৯৯৬)। *আফ্রিকান এক্সপেরিয়েন্সেস অব সিনেমা* (ইংরেজি ভাষায়)। বি এফ আই পাবলিশিং। পৃষ্ঠা ১৪। আইএসবিএন 0-85170-510-3।

বহিঃসংযোগ
---------

* ইন্টারনেট মুভি ডেটাবেজে আবদুলকাদির আহমেদ সাইদ (ইংরেজি)
**মাইকেল রোজারিও** (১৮ জানুয়ারী ১৯২৬ - ১৮ মার্চ ২০০৭) ক্যাথলিক চার্চের একজন বাংলাদেশী প্রধান পুরোহিত ছিলেন, যিনি ১৯৭৭ থেকে ২০০৫ সাল পর্যন্ত ঢাকার আর্চবিশপ হিসেবে দায়িত্ব পালন করেছিলেন। তিনি ১৯৬৮ থেকে ১৯৭৭ সাল পর্যন্ত দিনাজপুরের বিশপ ছিলেন।

জীবনী
-----

মাইকেল রোজারিও ১৮ জানুয়ারি ১৯২৬ সালে ব্রিটিশ ভারতের বেঙ্গল প্রেসিডেন্সির সোলেপুরে জন্মগ্রহণ করেন।

তিনি ২২ ডিসেম্বর ১৯৫৬-এ পুরোহিত নিযুক্ত হন।

১৯৬৮ সালের ৫ সেপ্টেম্বর, পোপ ষষ্ঠ পল তাকে দিনাজপুরের বিশপ নিযুক্ত করেন।

তিনি ৮ ডিসেম্বর দিনাজপুরে আর্চবিশপ কস্তান্তে মালটোনির কাছ থেকে তাঁর বিশপসম্বন্ধীয় অভিষেক গ্রহণ করেন, যিনি পাকিস্তানের ধর্মপ্রচারক ননসিও।

১৯৭৮ থেকে ২০০৫ সাল পর্যন্ত তিনি বাংলাদেশের ক্যাথলিক বিশপস সম্মেলনের সভাপতি ছিলেন।

১৯৮৫ সালে তিনি বিশ বছর পর দ্বিতীয় ভ্যাটিকান কাউন্সিলের অভ্যর্থনা মূল্যায়ন করার জন্য পোপ দ্বিতীয় জন পল দ্বারা রোমে একত্রিত ১৬৫ জন বিশপের সভায় যোগদান করেন। তিনি অন্যান্য ধর্মকে বোঝার জন্য কাউন্সিলের আহ্বানকে আন্ডারলাইন করেন। তিনি বলেছিলেন যে আন্তঃধর্মীয় কথোপকথনে "আমরা আবিষ্কার করেছি যে, আমাদের মতো, তারা বস্তুবাদী স্রোতে বিশ্বাসের বাস্তববাদী এবং সৃজনশীল বিকল্প দিতে চায়।" 

পোপ ষোড়শ বেনেডিক্ট ৯ জুলাই ২০০৫ তারিখে তার বার্ধক্যজনিত পদত্যাগ গ্রহণ করেন।  

১৮ মার্চ ২০০৭ সালে ঢাকার অ্যাপোলো হাসপাতালে তিনি মারা যান।

তথ্যসূত্র
---------

1. ↑  "The Church Looks Back on Vatican II"। *New York Times*। ১ ডিসেম্বর ১৯৮৫। সংগ্রহের তারিখ ১৪ এপ্রিল ২০২২।
2. ↑  "Rinunce e Nomine, 09.07.2005" (সংবাদ বিজ্ঞপ্তি) (ইতালীয় ভাষায়)। Holy See Press Office। ৯ জুলাই ২০০৫। সংগ্রহের তারিখ ১৪ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "The Pope accepts resignation of Archbishop of Dhaka and appoints successor"। Agenzia Fides। ৯ জুলাই ২০০৫। সংগ্রহের তারিখ ১৪ এপ্রিল ২০২২।

বাহ্যিক লিঙ্ক
-------------

* "Archbishop Michael Rozario"। Catholic Hierarchy।
**পলিকার্পভ ভিআইটি-১** ছিল সোভিয়েত ইউনিয়নের টুইন ইঞ্জিন বিশিষ্ট একটি বহুমুখী বিমান, যা দ্বিতীয় বিশ্বযুদ্ধের আগে বিকশিত হয়েছিল। অত্যন্ত ভারী সমরাস্ত্রসহ স্থল হামলার জন্য উপযোগী করে এর নমুনা ১৯৩৭ সালে তৈরি করা হয়েছিল। এটি পরীক্ষামূলক হিসাবে নির্মাণ করা হয়েছিল, পরে নকশাটি পরিমার্জন করা সিদ্ধান্ত নেওয়া হয় এবং অধিক শক্তিসম্পন্ন ইঞ্জিনসহ ভিআইটি-২ ডিজাইন করা হয়।

উন্নয়ন
-------

১৯৩৬ সালে পলিকর্পভ ডিজাইন ব্যুরো (ওকেবি) প্রথম টুইন ইঞ্জিন এয়ারক্রাফট উন্নয়নের নির্দেশ দেন, যা একটি ভারী জঙ্গিবিমান হিসাবে স্থল আক্রমণে ব্যবহার করা যেতে পারে। এটি ডেলিভারি হওয়ার পর একই বছর স্থল আক্রমণে ব্যবহারে পরীক্ষা-নিরীক্ষার জন্য পাঠানো হয়, যদিও অন্যান্য ভুমিকার জন্য এটার প্রয়োজনীয় পরিবর্তন হতে পারে। ভিআইটি-১ যুক্তিসঙ্গতভাবে সফল ছিল, কিন্তু এটিতে আরও শক্তিশালী ইঞ্জিন যোগ ও তার অবকাঠামোগত পরিবর্তনের সিদ্ধান্ত নেওয়া হয়। এর উন্নয়নকৃত বিমানটি ভিআইটি-২ হিসাবে মনোনীত হয়েছিল।

ভিআইটি-১ ছিল ছোট ডানাযুক্ত, টুইন ইঞ্জিন সম্পন্ন, মিশ্র অবকাঠামোর একটি বিমান। বিমানের মনোকক অবকাঠামো ছিল স্হপন এর অর্ধেক এবং এটি তৈরি করা হয়েছিল প্লাইউড দ্বারা ঢালাই করে। ডানা এবং লেজের অবকাঠামো তৈরি করা হয়েছে ইস্পাতের টিউব ও ডুরালামিন দিয়ে, যাতে ডুরালামিনের প্রলেপ দেওয়া হয়েছিল। ইউএসএসআর এর মধ্যে প্রথম ভিআইটি-১ এর ছিল মেটাল স্কিনেড নিয়ন্ত্রিত্র পৃষ্ঠতল। প্রচলিত ল্যান্ডিং গিয়ারের প্রধান পা ইঞ্জিন নেকলেসের মধ্য থেকে পত্যাহার করেন, কিন্তু টুইনহুইল সংশোধন করা হয়েছিল।

বৈশিষ্ট
-------

গর্ডন, *দ্বিতীয় বিশ্বযুদ্ধের সোভিয়েত বিমানশক্তি* *থেকে তথ্য*

**সাধারণ বৈশিষ্ট্য**

* **ক্রু:** 3
* **দৈর্ঘ্য:** ১২.৭ মি (৪১ ফু ৮ ইঞ্চি)
* **ডানার মোট বিস্তার:** ১৬.৫ মি (৫৪ ফু ২ ইঞ্চি)
* **উইং এলাকা:** ৪০.৪ মি২ (৪৩৫ ফু২)
* **Airfoil:** Clark YH
* **খালি অবস্হায় ওজন:** ৪,০১৩ কেজি (৮,৮৪৭ পা)
* **নীট ওজন:** ৬,৪৫৩ কেজি (১৪,২২৬ পা)
* **Powerplant:** 2 × Klimov M-103 liquid-cooled V12 engines, ৭১৬ কিওয়াট (৯৬০ অশ্বশক্তি) each
* **Propellers:** 3-bladed

**Performance**

* **সর্বোচ্চ গতিসীমা:** ৫৩০ কিমি/ঘ (৩২৯ মা/ঘ; ২৮৬ নট) at ৩,০০০ মিটার (৯,৮৪৩ ফু)
* **Range:** ১,০০০ কিমি (৬২১ মা; ৫৪০ নটিক্যাল মাইল)
* **Service ceiling:** ৮,০০০ মি (২৬,২৪৭ ফু)

**Armament**  

* **Guns:**
* 2 x 37 mm Sh-37 cannon
* 1x 20 mm ShVAK cannon
* 1x 7.62 mm ShKAS machine gun
* **Bombs:** up to a total of ১,০০০ কেজি (২,২০০ পা)

আরও দেখুন
---------

তথ্যসূত্র
---------

বহিঃসংযোগ
---------


উইকিমিডিয়া কমন্সে **পলিকার্পভ ভিআইটি-১** সংক্রান্ত মিডিয়া রয়েছে।

* VIT-1, SVB, MPI-1 by N.N.Polikarpov  ওয়েব্যাক মেশিনে আর্কাইভকৃত ৩ মার্চ ২০১৬ তারিখে
**টিজিয়ানা জেন্নারো**, সবচেয়ে বেশি পরিচিত **ভিটোরিয়া রিসি** নামে (জন্ম: ৩রা নভেম্বর ১৯৭৮) একজন ইতালীয় পর্নোগ্রাফিক অভিনেত্রী এবং টেলিভিশন ব্যক্তিত্ব।

জীবন এবং কর্মজীবন
-----------------

পেলেস্ট্রিনা, ভেনিস (ইতালি) এ জন্মগ্রহণ করেন, রিসি একাডেমি অফ ফাইন আর্টসে স্নাতক হন, তারপরে তিনি তার নিজের শহরে একজন রিয়েল এস্টেট এজেন্ট হিসাবে এবং একজন চিত্রশিল্পী হিসাবে কর্মজীবন শুরু করেন।  তিনি ২০০৮ সালে প্রাপ্তবয়স্ক শিল্পে আত্মপ্রকাশ করেন, *বার্সেলোনা ইন লাভ* চলচ্চিত্রে অভিনয় করে।

তথ্যসূত্র
---------

1. 1 2  Gianfranco Gramola (২৭ জুলাই ২০১১)। "Vittoria Risi (pornostar e pittrice)"। *Interviste Romane*। সংগ্রহের তারিখ ১৭ জুন ২০১৩।
2. ↑  Marco Infelise (৭ জানুয়ারি ২০১১)। "L'arte di piacere ("The art of pleasure")"। *Playboy*। সংগ্রহের তারিখ ১৭ জুন ২০১৩।

আরও পড়া
--------

নিকোলো জ্যানকান, "ভিত্তোরিয়া রিসি: টিভিতে আইল সেসো সার্ভ পার ফেয়ার ক্যারিয়ারা, মা আ নই পিয়াসে দাভেরো ", *লা স্ট্যাম্পা*, ১ জুলাই ২০০৯

বহিঃসংযোগ
---------

* দাপ্তরিক ওয়েবসাইট
* ইন্টারনেট মুভি ডেটাবেজে ভিটোরিয়া রিসি (ইংরেজি)
**ভাগ্যশ্রী থিপসে** (বিবাহ-পূর্ব সাঠে জন্ম ৪ আগস্ট ১৯৬১) একজন উইম্যান ইন্টারন্যাশনাল মাস্টার খেতাব জয়ী ভারতীয় দাবা খেলোয়াড়। উনি পাঁচ বার ভারতীয় মহিলা চ্যাম্পিয়নশীপ (১৯৮৫, ১৯৮৬, ১৯৮৮, ১৯৯১ ও ১৯৯৪) ও ১৯৯১ সালে এশিয়ান মহিলা চ্যাম্পিয়নশীপ জেতেন।  ১৯৮৪ সালে ভাসান্তী উন্নির সাথে যৌথভাবে উনি ব্রিটিশ লেডিজ চ্যাম্পিয়নশীপ জেতেন। ২০০০ সালে উনি মহিলা বিশ্ব দাবা চ্যাম্পিয়নশীপে অংশগ্রহণ করেন ও প্রথম রাউন্ডে পেং ঝাওকিনের কাছে হার স্বীকার করেন।

ওনাকে পদ্মশ্রী ও অর্জুন পুরষ্কারে সন্মানিত করা হয়। দাবা গ্রান্ডমাস্টার প্রবীন থিপসেকে বিয়ে করবার পর উনি নাম বদল করেন ভাগ্যশ্রী সাঠে থিপসে। মুম্বাইতে উনি আইডিবিয়াই-এ অফিসার পদে কর্মরতা।

তথ্যসূত্র
---------

1. 1 2  D.K. Bharadwaj (2003-05-13). "A big boom in the brain game". Press Information Bureau, Government of India.
2. ↑  "Barua Finishes Third"। *ChessMate*। অক্টোবর ১৯৯১। ২৪ নভেম্বর ২০০৪ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৬।
3. ↑  "British Champions 1904 – present"। The English Chess Federation। ২৬ জুন ২০১৮ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৬।
4. ↑  "Bhagyashree is queen again"। The Hindu। ২০০৩-০৬-০৬। ২০১৪-০৩-২০ তারিখে মূল থেকে আর্কাইভ করা। সংগ্রহের তারিখ ২০১৪-০৩-২৪।
**বাংলা ভাষা** বিশ্বের ষষ্ঠ বৃহত্তম ভাষা এবং এটি প্রায় ২৬ কোটি লোকের মাতৃভাষা। এটি দক্ষিণ এশিয়ার একটি প্রধান ভাষা এবং বাংলাদেশ, ভারত, নেপাল এবং পাকিস্তানে ব্যাপকভাবে ব্যবহৃত হয়। জাতিসংঘের ছয়টি দাপ্তরিক ভাষা রয়েছে: ইংরেজি, ফরাসি, রুশ, স্প্যানিশ, চীনা এবং আরবি। বাংলা এই ভাষাগুলোর মধ্যে একটি নয়। বাংলাকে জাতিসংঘের দাপ্তরিক ভাষা করার জন্য বাংলাদেশ সরকার দীর্ঘদিন ধরে কাজ করছে। বাংলাদেশ সরকার জাতিসংঘে বাংলা ভাষার দাবিকে সমর্থন করার জন্য অন্যান্য দেশগুলোর সাথে যোগাযোগ করছে।

জাতিসংঘে বাংলা ভাষার স্বীকৃতি পেলে এর অনেক সুবিধা হবে। এটি বিশ্বব্যাপী বাংলা ভাষার মর্যাদা বাড়াবে এবং বাংলাভাষী মানুষের জন্য আন্তর্জাতিক সম্প্রদায়ের সাথে যোগাযোগ করা সহজ করবে।

উদ্যোগ
------

বঙ্গবন্ধু শেখ মুজিবুর রহমান ১৯৭১ সালের স্বাধীনতার পর থেকে বাংলা ভাষাকে জাতিসংঘের দাপ্তরিক ভাষা করার জন্য কাজ শুরু করেন। ১৯৭২ সালে তিনি জাতিসংঘের মহাসচিব উ থান্টকে একটি চিঠি লেখেন এবং বাংলা ভাষাকে জাতিসংঘের দাপ্তরিক ভাষা করার জন্য একটি প্রস্তাব উত্থাপন করার অনুরোধ জানান।

১৯৭৩ সালে জাতিসংঘের সাধারণ পরিষদে বাংলা ভাষাকে জাতিসংঘের দাপ্তরিক ভাষা করার জন্য একটি প্রস্তাব উত্থাপন করা হয়। প্রস্তাবটি বাংলাদেশ, ভারত, পাকিস্তান, শ্রীলঙ্কা এবং নেপাল সহ ১৪টি দেশের সমর্থন পায়।

২০১২ সালে, বাংলাদেশের প্রধানমন্ত্রী শেখ হাসিনা আবারও জাতিসংঘের বাংলা ভাষাকে জাতিসংঘের দাপ্তরিক ভাষা করার জন্য প্রস্তাব উত্থাপন করেন। প্রস্তাবটি বাংলাদেশ, ভারত, পাকিস্তান, শ্রীলঙ্কা, নেপাল, ভুটান, মালয়েশিয়া, সিঙ্গাপুর এবং ফিলিপাইনের সমর্থন পায়। তবে, প্রস্তাবটি গৃহীত হয়নি।

বাংলা ভাষাকে জাতিসংঘের দাপ্তরিক ভাষা করার জন্য বাংলাদেশ এখনও কাজ করে যাচ্ছে। ২০২৩ সালে, বাংলাদেশ জাতিসংঘের বাংলা ভাষাকে জাতিসংঘের দাপ্তরিক ভাষা করার জন্য একটি নতুন প্রস্তাব উত্থাপন করে। প্রস্তাবটি বাংলাদেশের সমর্থন ছাড়াও আরও কয়েকটি দেশের সমর্থন লাভ করে। তবে, প্রস্তাবটি গৃহীত হয়নি কারণ প্রস্তাবটি পাস করার জন্য প্রয়োজনীয় দুই-তৃতীয়াংশ ভোট পায়নি।

প্রতিকূলতা
----------

বাংলাকে জাতিসংঘের দাপ্তরিক ভাষা করার জন্য বেশ কিছু প্রতিকূলতা/চ্যালেঞ্জ রয়েছে। একটি চ্যালেঞ্জ হলো অর্থের অভাব। জাতিসংঘের দাপ্তরিক ভাষার স্বীকৃতি পেতে হলে একটি দেশের অবশ্যই জাতিসংঘের বার্ষিক বাজেট নির্ধারণের জন্য প্রয়োজনীয় অর্থ প্রদান করতে হবে। বাংলাদেশ একটি উন্নয়নশীল দেশ এবং জাতিসংঘের বাজেটে এর অবদান খুবই সামান্য।

আরেকটি চ্যালেঞ্জ হলো আন্তর্জাতিক প্রভাব। জাতিসংঘের দাপ্তরিক ভাষার স্বীকৃতি পেতে হলে একটি দেশের অবশ্যই আন্তর্জাতিক সম্প্রদায়ের মধ্যে প্রভাবশালী হতে হবে। বাংলাদেশ একটি ছোট দেশ এবং এর আন্তর্জাতিক প্রভাব সীমিত। আরেকটি চ্যালেঞ্জ হলো যে বাংলা ভাষাভাষীদের সংখ্যা জাতিসংঘের সদস্য দেশগুলির সংখ্যার তুলনায় তুলনামূলকভাবে কম। আরেকটি চ্যালেঞ্জ হল যে বাংলা ভাষার জন্য জাতিসংঘের সভাগুলোতে ব্যবহারের জন্য প্রয়োজনীয় পরিকাঠামো এবং দক্ষতা তৈরি করা ব্যয়বহুল। বাংলাকে জাতিসংঘের দাপ্তরিক ভাষা করার জন্য বাংলাদেশ সরকারকে এই চ্যালেঞ্জগুলি মোকাবেলা করতে হবে। বাংলাদেশ সরকার যদি এই চ্যালেঞ্জগুলি মোকাবেলা করতে পারে, তাহলে বাংলাকে জাতিসংঘের দাপ্তরিক ভাষা করার সম্ভাবনা রয়েছে।

বাংলা ভাষাকে জাতিসংঘের দাপ্তরিক ভাষা করার জন্য বাংলাদেশের প্রচেষ্টা অব্যাহত রয়েছে। বাংলাদেশের সরকার বিশ্বাস করে যে বাংলা ভাষাকে জাতিসংঘের দাপ্তরিক ভাষা করা হলে এটি বাংলা ভাষার মর্যাদা এবং গুরুত্ব বাড়াবে এবং এটি বাংলাদেশের আন্তর্জাতিক প্রভাব বৃদ্ধিতে সহায়তা করবে।

তথ্যসূত্র
---------

1. 1 2  "জাতিসংঘে বাংলা ভাষার স্বীকৃতি ও সম্ভাব্য চ্যালেঞ্জ"। ৮ ফেব্রুয়ারি ২০১৮। সংগ্রহের তারিখ ১৩ ডিসেম্বর ২০২৩।
**বের্নার্দো ফ্রান্সিস্কো রোগেলিও কাস্তেয়িনো দোনাদেস** (স্পেনীয়: Francisco Castellino, স্পেনীয় উচ্চারণ: [fɾanθˈisko kˌasteʎˈino]; ২০ ফেব্রুয়ারি ১৮৯৩ – অজানা; **ফ্রান্সিস্কো কাস্তেয়িনো** নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেছিলেন।

কাস্তেয়িনো ১৯১২ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯১৬ সাল পর্যন্ত তিনি সর্বমোট ২ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

কাস্তেয়িনো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

বের্নার্দো ফ্রান্সিস্কো রোগেলিও কাস্তেয়িনো দোনাদেস ১৮৯৩ সালের ২০শে ফেব্রুয়ারি উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯১২ | ১ | ০ |
| ১৯১৬ | ১ | ০ |
| সর্বমোট | ২ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে ফ্রান্সিস্কো কাস্তেয়িনো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ফ্রান্সিস্কো কাস্তেয়িনো (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ফ্রান্সিস্কো কাস্তেয়িনো (ইংরেজি) উইকিউপাত্তে এটি সম্পাদনা করুন
অন্য ব্যবহারের জন্য রাজহাঁস (দ্ব্যর্থতা নিরসন) দেখুন।

**রাজহাঁস** বা **রাজহংস** (Anseriformes) (আন্সারিফর্মিস) বর্গের অ্যানাটিডি গোত্রের বৃহত্তম একদল সদস্য। সাধারণত তিনটি গণের সদস্যদের রাজহাঁস বলে অভিহিত করা হয়: *আন্সের* (ধূসর রাজহাঁস), *ব্রান্টা* (কালো রাজহাঁস) and *চেন* (সাদা রাজহাঁস)। কিছু হাঁসকে অনেকসময় রাজহাঁস বলে অভিহিত করা হয়, যেমন কয়েক প্রজাতির চখাচখির (shelducks) নামের সাথে রাজহাঁস জুড়ে দেওয়া হয়েছে। এছাড়া মরালরা (swan) রাজহাঁস ও সাধারণ হাঁসের তুলনায় যথেষ্ট বড়। এরা রাজহাঁস নয়, তবে এদের দূর আত্মীয়।

হাঁস শব্দটি এসেছে সংস্কৃত হংস থেকে। বৃহদাকার হাঁস বলে এর নাম রাজহংস। সংস্কৃত হংস ও ল্যাতিন *অ্যানসা* শব্দদুটি একই উৎস হতে এসেছে। অ্যানসা মানে *হাঁসের গলার মত বাঁকানো ফাঁস*। অ্যানসেরিফর্ম মানে *হংসপ্রতিম* বা *হাঁসের ন্যায়*।[] রাজহাঁস বিশাল আকৃতির হয় এবং মাথায় হালকা মুকুট ধরনের থাকে। এরা আকারে যেমন বড় এদের গলা ও বেশ বড়।

এরা সাধারণ হাঁসের মত শব্দ করেনা, মানুষকে তাড়া করতে দেখা যায় ও দল বেধে চলা ফেরা করে। রাজহাঁস দম্পতি সাধারণত সারাজীবনের জন্য জোট বাঁধে, তবে কখনো কখনো প্রজনন অক্ষমতার বা বাসা বাঁধতে ব্যর্থতার কারণে এদের বিচ্ছেদও ঘটতে পারে। এরা এক এক বারে তিন থেকে আটটি ডিম পাড়ে।

বৃষ্টিস্নাত রাজহাঁস

তথ্যসূত্র
---------

আরও পড়ুন
---------

* Carboneras, Carles (১৯৯২)। "Family Anatidae (Ducks, Geese and Swans)"। del Hoyo, Josep; Elliott, Andrew; Sargatal, Jordi। *Handbook of Birds of the World. Volume 1: Ostrich to Ducks*। Barcelona: Lynx Edicions। পৃষ্ঠা 536–629। আইএসবিএন 84-87334-10-5। উদ্ধৃতি শৈলী রক্ষণাবেক্ষণ: সম্পাদক প্যারামিটার ব্যবহার করছে (link)
* Terres, John K.; National Audubon Society (১৯৯১) [1980]। *The Audubon Society Encyclopedia of North American Birds*। New York: Wings Books। আইএসবিএন 0-517-03288-0।

বহিঃসংযোগ
---------


উইকিমিডিয়া কমন্সে **রাজহাঁস** সংক্রান্ত মিডিয়া রয়েছে।

উইকিউক্তিতে ***রাজহাঁস*** সম্পর্কিত উক্তির সংকলন রয়েছে।

উইকিঅভিধানে ***রাজহাঁস*** বা ***রাজহাঁস*** শব্দটি খুঁজুন।

* Anatidae media on the Internet Bird Collection
সল (ইংরেজি: Sol) একটি অবিচ্ছিন্ন তরল মাধ্যমে ক্ষুদ্র কঠিন কণা দিয়ে তৈরি একটি কোলয়েডাল সাসপেনশন। সল স্থিতিশীল এবং টিন্ডাল প্রভাব প্রদর্শন করে, যা আসলে কোলয়েডের কণা দ্বারা আলোর বিচ্ছুরণ। উদাহরণের মধ্যে রয়েছে রক্ত, কালির রঞ্জক চূর্ণ, কোষীয় তরল, রং, অ্যান্টাসিড এবং কাদা।

কৃত্রিম সল দুটি প্রধান পদ্ধতি দ্বারা প্রস্তুত করা যেতে পারে: বিচ্ছুরণ (Dispersion) এবং ঘনীভবন (Condensation)। বিচ্ছুরণ পদ্ধতিতে, বল মিলিং এবং ব্রেডিগের আর্ক পদ্ধতির মতো কৌশলগুলির মাধ্যমে কঠিন কণাগুলিকে কোলয়েডীয় মাত্রায় হ্রাস করা হয়। ঘনীভবন পদ্ধতিতে, রাসায়নিক বিক্রিয়ার মাধ্যমে বড় অণু থেকে ছোট কণা তৈরি হয়।

বিচ্ছুরণকারী এজেন্ট ব্যবহারের মাধ্যমে সলগুলির স্থায়িত্ব বজায় রাখা যেতে পারে, যা কণাগুলিকে একত্রিত হতে বা সাসপেনশন থেকে বেরিয়ে আসতে বাধা দেয়। সলগুলি প্রায়শই সল-জেল প্রক্রিয়াতে ব্যবহৃত হয়, যেখানে একটি ক্রসলিংকিং এজেন্ট যোগ করার মাধ্যমে একটি সল জেলে রূপান্তরিত হয়।

একটি সলে, কঠিন কণাগুলি একটি তরল অবিচ্ছিন্ন পর্যায়ে বিচ্ছুরিত হয়, যখন একটি ইমালশনে, তরল ফোঁটাগুলি একটি তরল বা আধা-কঠিন অবিচ্ছিন্ন পর্যায়ে বিচ্ছুরিত হয়।

কোলয়েডের যে ধর্মগুলি সলের জন্য প্রযোজ্য
* অসম মিশ্রণ
* এই কোলয়েডের কণাগুলি ১-১০০ ন্যানোমিটার ব্যাসের হয়
* টিন্ডাল প্রভাব
* অত্যন্ত স্থিতিশীল এবং সহজে জমা বাঁধে না
* ব্রাউনীয় গতি

তথ্যসূত্র
---------

1. ↑  Brown, Theodore (২০০২)। *Chemistry : the central science*বিনামূল্যে নিবন্ধন প্রয়োজন। Upper Saddle River, NJ: Prentice Hall। আইএসবিএন 0130669970। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভারতের সরকারি শাসনকাঠামো
**সমষ্টি উন্নয়ন ব্লক** বা **কমিউনিটি ডেভেলপমেন্ট ব্লক** (সংক্ষেপে **ব্লক**) ভারতের গ্রামস্তরের স্থানীয় প্রশাসনিক বিভাগ। ব্লকের শাসনভার ব্লক উন্নয়ন আধিকারিকের (বিডিও) হাতে ন্যস্ত থাকে।

১৯৫২ সালে গ্রামীণ শিক্ষা, যোগাযোগ, স্বাস্থ্য ও স্বাস্থ্যসচেতনা কর্মসূচি বাস্তবায়নের লক্ষ্যে সমষ্টি উন্নয়ন কর্মসূচি ঘোষিত হয়। ১৯৫৬ সালে প্রথম পঞ্চবার্ষিকীর পরিকল্পনার শেষে ভারতে ২৪৮টি (জনসংখ্যার এক-পঞ্চমাংশ), ১৯৬১ সালে দ্বিতীয় পঞ্চবার্ষিকী পরিকল্পনার শেষে ৩০০০টি (জনসংখ্যার ৭০ শতাংশ) ও ১৯৬৪ সালে দেশের সর্বত্র সমষ্টি উন্নয়ন ব্লক গঠিত হয়।

পশ্চিমবঙ্গে বর্তমানে ৩৪১টি ব্লক রয়েছে।

তথ্যসূত্র
---------

1. ↑  "The Failure of the Community Development Programme in India"। সংগ্রহের তারিখ ২০১০-০৪-০৬।

| * দে
* স
ভারতের স্থানীয় সরকার |
| --- |
| বিভাগ | 
* বিভাগীয় কমিশনার

 | ভারতের জাতীয় প্রতীক |
| জেলা | 
* জেলাশাসক
* জেলা পরিষদ

 |
| তহশিল | 
* তালিকা
* তহশিলদার

 |
| পৌর | 
* পৌরসভা
	+ তালিকা
* পৌরসংস্থা
	+ তালিকা

 |
| পঞ্চায়েত প্রথা | 
* গ্রাম পঞ্চায়েত
	+ পঞ্চায়েত প্রধান
* সমষ্টি উন্নয়ন ব্লক
	+ পঞ্চায়েত সমিতি
	+ ব্লক প্রমুখ
* জেলা পরিষদ
* পঞ্চায়েতি রাজ মন্ত্রণালয়
* পশ্চিমবঙ্গ

 |
| অন্যান্য | 
* মৌজা

 |
**হারুনা সুবুগা** একজন উগান্ডীয় দাবাড়ু।

দাবা ক্যারিয়ার
---------------

সুবুগা ১৪ বছর বয়সে দাবা খেলা শুরু করেন। এলিজা ইমোজং ছিলেন তার প্রশিক্ষক। 

২০১১ সালে, তিনি জুনিয়র চ্যাম্পিয়নশিপ এবং উগান্ডা জাতীয় চ্যাম্পিয়নশিপ জিতেছিলেন, একমাত্র উগান্ডার খেলোয়াড় হিসেবে এই কৃতিত্ব অর্জন করেছিলেন। 

ফেব্রুয়ারী ২০১৮ সালে, তিনি সেন্ট লুই চেস ওপেনে অংশগ্রহণ করেন এবং মিশেল জিয়ালর, সের্গেই প্রকোপিয়েভ এবং টিমোথি কেটকে এগিয়ে রেখে বয়স্ক বিভাগে জিতেছিলেন। 

সুবুগা ২০২৩ দাবা বিশ্বকাপে খেলতে সক্ষম হয়েছিল  আজারবাইজানে যাওয়ার জন্য তার প্রয়োজনীয় অতিরিক্ত তহবিল পাওয়ার পরে।  আর্থার সেগওয়ানির পর তিনি দ্বিতীয় উগান্ডীয় যিনি দাবা বিশ্বকাপে অংশগ্রহণ করেন।  ইভেন্টে অংশগ্রহণের মাধ্যমে আরও দুটি আইএম নর্ম অর্জন করে আন্তর্জাতিক মাস্টার হওয়ার লক্ষ্য ছিল তার।  ইভেন্টে, তিনি প্রথম রাউন্ডে জুলেস মুসার্ডের কাছে পরাজিত হন।

তথ্যসূত্র
---------

1. ↑  "FM HARUNA NSUBUGA – OFFICIAL REPRESENTATIVE OF UGANDA AT THE FIDE CHESS WORLD CUP 2023"। এপ্রিল ১৭, ২০২৩।
2. ↑  "FM Haruna Nsubuga Wins 2021 Mombasa Open Chess Championship."। অক্টোবর ১৭, ২০২১।
3. ↑  "St Louis Chess Open - Fide master Haruna Nsubuga the winner"। মার্চ ১, ২০১৮।
4. ↑  "FIDE World Cup 2023: Preliminary lists of eligible players announced"।
5. ↑  "Nsubuga in tight spot over Chess World Cup"। মার্চ ১৫, ২০২৩।
6. ↑  Malinga, Marion (এপ্রিল ১৬, ২০২৩)। "Chess: Haruna Nsubuga Clinches Isiiko Memorial Tourney"।
7. ↑  "CHESS Ugandan chess star Haruna Nsubuga seeks backing to reach global stage"। এপ্রিল ৭, ২০২৩।

বাহ্যিক লিঙ্ক
-------------

* ফিদে সাইটে হারুনা সুবুগার রেটিং কার্ড (ইংরেজি)
**শ্যামল দত্ত রায়** (৮ মে ১৯৩৪-১৯ মে ২০০৫) ছিলেন বাংলার এক খ্যাতনামা আধুনিক ধারার চিত্রশিল্পী। তাঁর চিত্রকর্ম  বেঙ্গল স্কুল অফ আর্ট-এর ইতিহাসে একটি বড় মোড়। জলরঙের মাধ্যমটিতে গভীরতা এবং তীব্রতা যোগ করার কৃতিত্ব দত্ত রায়কে দেওয়া হয়, এমন সময়ে যখন  বেঙ্গল স্কুল অফ আর্ট ঐতিহ্যগতভাবে হালকা এবং জলরং ব্যবহার করত। তার বিষন্ন এবং চিন্তাশীল কাজগুলি তার চারপাশের জীবনের দ্বন্দ্ব প্রতিফলিত করে। একজন দক্ষ জলরঙের শিল্পী হিসাবে বিবেচিত, দত্ত রায় সমসাময়িক শিল্পীদের নিয়ে তৈরি হওয়া সোসাইটি অফ কনটেম্পোরারি আর্টিস্ট-এর একজন প্রতিষ্ঠাতা সদস্য, যা একটি শিল্পীদের সমষ্টি, যেটি ১৯৬০ এর দশকের শিল্প জগতে উদ্ভাবনীতা প্রবর্তন করতে চেয়েছিল। দত্ত রায়ের বেশিরভাগ কাজই কলকাতার শহরের জীবনকে প্রতিফলিত করে, এর সুখ-দুঃখ, সংগ্রাম ও কলহ, দারিদ্র্য ও আশা। কাজগুলি বিদ্রুপ, পরাবাস্তবতা এবং একটি বিচ্ছিন্ন সমাজের সচেতনতার বোধও প্রদর্শন করে। তিনি কলকাতার  গভর্নমেন্ট কলেজ অফ আর্টস অ্যান্ড ক্র্যাফট-এ পড়াশোনা করেছেন। তিনি অনেক সম্মান পেয়েছেন: ললিত কলা একাডেমি থেকে মেরিট পুরস্কার, শিরোমণি কলা পুরস্কার, এবং কর্ণাটক চিত্রকলা পরিষদের বিশেষ প্রশংসা। মুম্বাই, দিল্লি, কলকাতা এবং ব্যাঙ্গালোর-এ তাঁর কাজ প্রদর্শিত হয়েছে। তিনি থার্ড ওয়ার্ল্ড বিয়েনাল অফ গ্রাফিক্স, লন্ডন এবং হাভানা বিয়েনাল, কিউবার মতো আন্তর্জাতিক শোতে অংশগ্রহণ করেছেন। তাঁর কাজগুলি ন্যাশনাল গ্যালারি অফ মডার্ন আর্ট, দিল্লি, ভিক্টোরিয়া এবং অ্যালবার্ট মিউজিয়াম, লন্ডন এবং গ্লেনবারা মিউজিয়াম, জাপানের সংগ্রহে রয়েছে। ১৯ মে ২০০৫ সালে এই মহান শিল্পী মৃত্যুবরণ করেন।

তথ্যসূত্র
---------

1. ↑  "শ্যামল দত্ত রায়"। *Saffronart (ইংরাজিতে)*।
2. ↑  "শ্যামল দত্ত রায় জীবনী"। *দ্য অ্যানেক্স গ্যালারীস (ইংরাজিতে)*।